8. Socialtilsynets tilsyn på socialområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som Socialtilsyn Midt har ført med 
Botilbud Ellemosevej, Botilbud Asger Jensen og [adresse] samt Ungetilbuddet på 
[adresse]. Byrådet skal tage stilling til de indsatser, som foreslås iværksat som 
opfølgning på tilsynet.
Tilsynsrapporterne og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynsrapporterne er lavet på baggrund af socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi.
Tilsyn med Botilbud Ellemosevej
Konklusionerne vedrørende Botilbud Ellemosevej er overordnet set positive. Tilbuddet har fastholdt sin 
godkendelse (regodkendt).
Ved tilsynet med Botilbud Ellemosevej har socialtilsynet valgt at fokusere på temaerne:

Tema 2: Selvstændighed og relationer (kriterium 2, indikator 2a-2c)

Tema 3: Målgruppe, metoder og resultater (kriterium 3, indikator 3a-3d)

Tema 4: Sundhed og trivsel (kriterium 4, 5 og 6, indikator 4a, 4b, 5a og 6b)

Tema 5: Organisation og ledelse (kriterium 8, indikator 8a og [adresse]).
Socialtilsynet vurderer, at metoden KRAP (Kognitiv, Ressourcefokuseret og Anerkendende Pædagogik) 
ikke anvendes systematisk, som beskrevet i tidligere handleplan og anbefaler, at tilbuddet vurderer, 
hvorvidt metoden ”neuropædagogik” skal fremgå af Tilbudsportalen.
Herudover vurderer socialtilsynet, at bevilgede forhåndsgodkendelser til magtanvendelser ikke er 
indberettet korrekt til socialtilsynet.
Socialtilsynet bemærker desuden, at tilbuddet ikke i tilstrækkelig grad understøtter borgernes fysiske og 
mentale sundhed, idet én borger aktuelt er i mistrivsel. 
[adresse]: EMN-2020-35911
Dok-ID: 3647102
Sagsbehandler: mbdm
Byråd
19. marts 2024  19:00
Socialtilsynet vurderer generelt, at tilbuddet har en kompetent ledelse med relevante kompetencer. 
Socialtilsynet vurderer dog, at grundet vakance på afdelingslederniveau, mangler nogle medarbejdere 
faglig supervision og nærledelse.
Socialtilsynet er kommet med et udviklingspunkt under ”Sundhed og trivsel”. Socialtilsynet anbefaler, at 
tilbuddets ledelse er undersøgende på, hvad to borgeres svar i spørgeskemaer vedr. rengøring i lejlighed 
og opsætning af borgerens mål på skabslåge omhandler, og hvordan borgernes ønsker kan imødekommes.
Tilsyn med Botilbud Asger Jensen og [adresse]
Konklusionerne vedrørende Botilbud Asger Jensen og [adresse] er overordnet set positive. Tilbuddet har 
fastholdt sin godkendelse (regodkendt).
Ved tilsynet med Botilbud Asger Jensen og [adresse] har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a)

Tema 3: Målgruppe, metoder og resultater (kriterium 3, indikator 3a-3c)

Tema 4: Sundhed og trivsel (kriterium 6 og 7, indikator 6a-6b og 7a)

Tema 5: Organisation og ledelse (kriterium 8 og 9, indikator 8a-8b og 9b-9c).
Socialtilsynet er kommet med et udviklingspunkt til temaet ”Uddannelse og beskæftigelse”. Socialtilsynet 
anbefaler, at tilbuddet orienterer sig i ”Faglig vejledning om kvalitetsvurdering af tema uddannelse og 
beskæftigelse”, som findes på [adresse] og Boligstyrelsens hjemmeside.
Socialtilsynet er også kommet med et udviklingspunkt til temaet ”Målgruppe, metoder og resultater”. 
Socialtilsynet anbefaler, at tilbuddet afklarer, hvilke tilgange og metoder, der skal udgøre tilbuddets faglige 
fundament og sikrer medarbejderne opdateret viden og kompetencer ift. disse.
Socialtilsynet er desuden kommet med et udviklingspunkt til temaet ”Sundhed og trivsel”. Socialtilsynet 
anbefaler, at registreringer vedr. vold og overgreb mellem borgerne kvalificeres, så det bliver muligt at opnå 
et relevant datagrundlag for analysearbejde for videre forebyggelse af vold og overgreb.
Endelig er socialtilsynet kommet med et udviklingspunkt til temaet ”Organisation og ledelse”. Socialtilsynet 
anbefaler, at tilbuddet implementerer ekstern faglig supervision og/eller anden form for sparring.
Tilsyn med Ungetilbuddet Jagtvej
Konklusionerne vedrørende [adresse] er overordnet set positive. Tilbuddet har fastholdt sin 
godkendelse (regodkendt).
Ved tilsynet med Ungetilbuddet Jagtvej har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a og 1b)

Tema 2: Selvstændighed og sociale relationer (kriterium 2, indikator 2a)

Tema 3: Målgruppe, metoder og resultater (kriterium 3, indikator 3a, 3b og 3c)

Tema 4: Sundhed og trivsel (kriterium 4 og 5, indikator 4b og 5a)

Tema 5: Organisation og ledelse (kriterium 8 og 9, indikator 8a og 9c)

Tema 7: Fysiske rammer (kriterium 14).
Socialtilsynet er kommet med et udviklingspunkt til temaet ”Uddannelse og beskæftigelse”. Socialtilsynet 
konstaterer, at tilbuddet ikke på tilfredsstillende vis arbejder med at støtte borgerne i at udnytte deres fulde 
potentiale ift. uddannelse og beskæftigelse. Styrelsen anbefaler, at tilbuddet orienterer sig i ”Faglig 
vejledning om kvalitetsvurdering af tema uddannelse og beskæftigelse”, som findes på [adresse] og 
Boligstyrelsens hjemmeside.
Socialtilsynet er desuden kommet med to udviklingspunkter til temaet ”Sundhed og trivsel”. Socialtilsynet 
anbefaler, at tilbuddet fortsætter dets arbejde med at sikre borgernes rettigheder i forhold til anvendelse af 
fællesrummene i klyngerne. Herudover anbefaler socialtilsynet, at tilbuddet forholder sig aktivt til, hvordan 
en pædagogisk indsats kan sættes i stedet for låse på skabene i fælleskøkkenet, så alle borgere har adgang 
til dem.
Tilsynsrapporterne for Botilbud Ellemosevej, Botilbud Asger Jensen og [adresse] samt Ungetilbuddet 
[adresse] er vedlagt som bilag og indeholder de temaer, kriterier og indikatorer, som socialtilsynet har valgt 
at fokusere på ved det aktuelle tilsynsbesøg. Der fremgår enkelte ikke-aktuelle indikatorer af 
tilsynsrapporterne. Det skyldes, at socialtilsynet af systemmæssige årsager ikke kan fjerne disse 
tekstpassager. Disse er markeret med røde krydser i rapporterne.
De tiltag, som tilbuddene foreslår iværksat efter tilsynene, fremgår af bilaget ”Opfølgning på tilsynsbesøg 
ved socialtilsynet”.
VURDERING
Social og Sundhed vurderer, at tilbuddene overordnet set er veldrevne og velfungerende. Social og 
Sundhed vurderer samtidig, at tilsynet opstiller en række relevante anbefalinger. Endelig vurderes det, at 
de indsatser, der er planlagt som opfølgning på tilsynet, imødekommer socialtilsynets anbefalinger.
Tilsyn med Botilbud Ellemosevej
Med hensyn til anvendelsen af metoderne KRAP og ”neuropædagogik” har det givet anledning til en 
opdatering 
af 
gældende 
tilbud 
på 
Tilbudsportalen. 
Herudover 
vil 
en 
implementering 
af 
sagsbehandlingssystemet Sensum One være med til at understøtte, at der bliver foretaget en systematisk 
gennemgang af KRAP udviklingsskemaer for alle beboere. Medarbejdere modtager desuden kontinuerlig 
undervisning i opdatering af KRAP-metoden.
I forhold til vurderingen af, at forhåndsgodkendelser ikke indberettes korrekt til socialtilsynet, er der bevilget 
forhåndsgodkendelser på borgerne hos hjemkommunerne. Grundet lederskifte i sommeren 2023 er én 
anmodning om forhåndsgodkendelse blevet indsendt for sent til socialtilsynet.
Hvad angår vurderingen af, at tilbuddet ikke i tilstrækkelig grad understøtter borgernes fysiske og mentale 
sundhed, idet en borger mistrives, bemærker ledelsen, at der er tale om én beboer, der mistrives, og at 15 
ud af 16 beboere tilkendegiver tilfredshed med tilbuddet. Der er allerede inden tilsynsbesøget tilknyttet 
ekstern virksomhed, der varetager opgaven med den pågældende beboer. 
Socialtilsynet vurderer, at grundet vakance på lederposter, mangler nogle medarbejderne faglig supervision 
og nærledelse. Social og Sundhed bemærker, at der har været en periode med vakance på tilbuddet, men 
at medarbejderne løbende får både supervision fra ledelsen og ekstern supervision. 
Hvad angår udviklingspunktet om at være undersøgende på to borgeres svar i spørgeskemaer vedrørende 
rengøring i lejlighed og opsætning af borgerens mål på skabslåge, indgår medarbejderne i et samarbejde 
med beboerne om hvordan mål italesættes. Derudover betragter tilbuddet det som en væsentlig 
pædagogisk opgave at hjælpe beboerne med at sikre, at der er rent i boligen.
Tilsyn med Botilbud Asger Jensen og [adresse]
Hvad angår udviklingspunktet om, at tilbuddet skal orientere sig i ”Faglig vejledning om kvalitetsvurdering 
af tema uddannelse og beskæftigelse”, er næsten alle borgere på Hindhøjen og [adresse] i aktivitets- 
eller beskæftigelsestilbud eller et særligt tilrettelagt aktivitetstilbud. Kun en enkelt borger er efter eget ønske 
hjemme uden et særligt tilrettelagt aktivitetstilbud, og en anden borger er i fleksjob. Der vil fremadrettet 
blive arbejdet med at opstille mål for samtlige borgere.
Med hensyn til udviklingspunktet om, at tilbuddet skal afklare, hvilke tilgange og metoder, der skal udgøre 
tilbuddets faglige fundament, har det givet anledning til en opdatering af gældende tilbud. Der vil 
fremadrettet bl.a. være fokus på KRAP, da medarbejderne kontinuerligt modtager undervisning i opdatering 
af metoden. Ledelsen indgår desuden i en proces om metodevalg, så det matcher områdets faglige 
fundament.
I forhold til udviklingspunktet om, at tilbuddet skal kvalificere registreringer vedrørende vold og overgreb 
mellem borgerne, udarbejder Team for Kvalitet og Læring en beskrivelse af, hvordan tilbuddet systematisk 
kan efterbearbejde magtanvendelsesindgreb med forebyggelse for øje.
Socialtilsynet anbefaler som et udviklingspunkt, at tilbuddet implementerer ekstern faglig supervision 
og/eller anden form for sparring. Social og Sundhed bemærker, at der har været en periode med vakance 
på tilbuddet, men at medarbejderne løbende får supervision fra ledelsen og at muligheden for ekstern 
supervision genetableres. 
Tilsyn med Ungetilbuddet Jagtvej
Hvad angår udviklingspunktet om, at tilbuddet skal orientere sig i ”Faglig vejledning om kvalitetsvurdering 
af tema uddannelse og beskæftigelse”, registreres der fremadrettet konkrete mål med henblik på at 
omsætte samværs- og aktivitetstilbud til indsatser, der understøtter borgernes parathed for uddannelse 
eller beskæftigelse. 
Med hensyn til udviklingspunktet om, at tilbuddet fortsætter dets arbejde med at sikre borgernes rettigheder 
i forhold til anvendelse af fællesrummene og forholder sig aktivt til, hvordan en pædagogisk indsats kan 
sættes i stedet for låse på skabene i fælleskøkkenet, genoptages afholdelsen af jævnlige faste 
beboermøder med henblik på at udforme en husorden for de tre fællesrum. Herudover er låse på 
køkkenskabe fjernet, og der er en skærpet opmærksomhed på at støtte borgere, der låner fra køkkenet i 
at få afleveret tingene tilbage.
Generelt om tilsynene
Alle bosteder under Psykiatri og Voksenhandicap arbejder i øjeblikket systematisk med en række temaer 
til at styrke fagligheden og driften generelt. Den nye afdeling, Team for Kvalitet og Læring, der skal hjælpe 
områdeleder og afdelingsledere med at optimere driften, er i gang med forløb på de enkelte bosteder. Det 
gælder fx inden for temaer som:

Dokumentation og arbejde med borgernes mål og delmål

Håndtering af magtanvendelse

Håndtering af medicin

Øget opmærksomhed på systematisk tilgang til borgernes aktivitet og beskæftigelse

Øget fokus på borgernes fysiske sundhed og helbred.
De fleste af de udviklingspunkter, som tilsynet fremhæver i ovennævnte tre tilsyn og i tidligere tilsyn på 
øvrige bosteder, matcher disse temaer.
Handicaprådets høringssvar
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 24. januar til 7. februar 2024. Handicaprådets høringssvar er vedlagt som bilag.
I forhold til Botilbud Hadsten, bemærker Handicaprådet, at Botilbud Ellemosevej har været igennem flere 
personaleudskiftninger. Derudover påpeges udfordringer med huslejeniveauet i 26C. Som fremhævet 
ovenfor har der været en periode med ledelsesvakance på tilbuddet, men medarbejderne modtager 
løbende både supervision fra ledelsen og ekstern supervision. Der arbejdes på at sikre større stabilitet 
blandt lederne og fællesskab på tværs af botilbuddene. Fremadrettet vil Team for Kvalitet og Læring kunne 
give støtte, undervisning og fælles læring på tværs af afdelinger ift. procedurer, magtanvendelser og 
lignende. Derudover er der fokus på oplæring og onboarding af nye ledere med henblik på fastholdelse. 
Social og Sundhed bemærker, at der ved visitation til tilbuddet tages højde for borgernes rådighedsbeløb, 
og tilsynsrapporten giver ikke anledning til en ændring af visitationspraksis.
I forhold til Handicaprådets bemærkning om, at de er af den opfattelse, at socialtilsynet har 
tilsynsforpligtelsen for borgernes uddannelses-, beskæftigelses- eller samværs- og aktivitetstilbud på 
Botilbud Asger Jensen og [adresse], bemærker Social og Sundhed, at aktivitetstilbud ikke 
lovgivningsmæssigt er underlagt socialtilsynets tilsyn.
Handicaprådet bemærker, at benyttelsen af fællesrum på [adresse] er uændret siden sidste 
tilsyn. Fællesrummene er en del af beboernes selvstændige lejemål, og dermed ikke et fællesareal hvor 
Favrskov Kommune kan fastsætte regler for anvendelsen. Det betyder, at de regler der skal gælde for 
anvendelsen af arealerne, skal udarbejdes i samarbejde med beboerne.
På handicaprådsmøde 19. februar 2024 redegjorde socialchefen og områdelederen for Voksenhandicap 
for strategien for rekruttering og fastholdelse af afdelingsledere på bostederne. Social og Sundhed deler 
Handicaprådets opmærksomhedspunkt om at sikring af en god drift forudsætter en højere grad af 
kontinuitet i ledelseslaget end tidligere. Handicaprådets øvrige opmærksomhedspunkter i høringssvaret vil 
blive drøftet på næstkommende handicaprådsmøde i april 2024 med henblik på dialog om såvel 
tilsynsrapporterne som tilbuddene.
Handicaprådet skriver i høringssvaret at: ”(..) området (har) været udsat for årlige besparelser og man har 
politisk i forbindelse med Budget 2025-2028 meldt ud, at det fortsætter”. Social og Sundhed ønsker at 
understrege, at det i budgetaftalen for 2024-2027 fremgår, at socialområdet tilføres 7 mio. kr. årligt i 2024-
27 og yderligere 6 mio. kr. i 2024, stigende til 10 mio. kr. i 2025 og 12 mio. kr. i 2026 og 2027.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne for tilsynene Botilbud Ellemosevej, Botilbud Asger Jensen og [adresse] og 
Ungetilbuddet på [adresse] tages til efterretning.
2.
At tiltagene i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 5. marts 2024:
Fraværende: Ingen
Indstilles godkendt.
Økonomiudvalget, 12. marts 2024:
Fraværende: Ingen
Indstilles godkendt. 
Byrådet, 19. marts 2024:
Fraværende: Steven Karlsen
Godkendt. 
Bilag

Tilsynsrapport [adresse] (3653996)

Tilsynsrapport Asger Jensen og [adresse] (3652363)

Tilsynsrapport Ungetilbuddet Jagtvej (3654006)

Opfølgning på tilsynsbesøg ved socialtilsynet - marts (3647172)

Tilsynsbeskrivelse, socialtilsynet (2508177)

Handicaprådets høringssvar af 5. februar 2024  (3677602)
